|  |  |  |  |
| --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ  & ΘΡΗΣΚΕΥΜΑΤΩΝ  ΠΕΡΙΦΕΡΕΙΑΚΗ Δ/ΝΣΗ Π/ΜΙΑΣ & Δ/ΜΙΑΣ. ΕΚΠ/ΣΗΣ  ΚΕΝΤΡΙΚΗΣ ΜΑΚΕΔΟΝΙΑΣ  Δ/ΝΣΗ Δ/ΜΙΑΣ ΕΚΠ/ΣΗΣ ΔΥΤΙΚΗΣ ΘΕΣ/ΝΙΚΗΣ  ΚΑΛΛΙΤΕΧΝΙΚΟ ΓΥΜΝΑΣΙΟ Λ.T. ΑΜΠΕΛΟΚΗΠΩΝ  Ταχ. δ/νση: Πανταζοπούλου 12Α, 56121  Τηλ.: 2310 727341  fax: 2310727324  e-mail: gymkallampel@sch.gr  http://gymkallampel.gr/  πληροφορίες: Ηλέκτρα Λουκίδου | | Προς | Θεσσαλονίκη, 12-2-2019  Αρ. Πρωτ: 114  **Δ**ιεύθυνση **Δ**ευτεροβάθμιας  **Ε**κπαίδευσης  Δυτικής Θεσσαλονίκης  **(για ανάρτηση στην ιστοσελίδα της Διεύθυνσης)** |
| ΘΕΜΑ: | Πρόσκληση εκδήλωσης ενδιαφέροντος-κατάθεσης προσφοράς **για εκδρομή**  **του Καλλιτεχνικού Γυμνασίου -Λ. Τ. Αμπελοκήπων** στον Βόλο και τη Σκιάθο  (21-24 Μαρτίου 2019) | | |

Το Καλλιτεχνικό Γυμνάσιο ΛΤ Αμπελοκήπων προκηρύσσει διαγωνισμό για την κατάθεση κλειστών προσφορών, από ενδιαφερόμενα τουριστικά γραφεία **με ισχύουσα άδεια λειτουργίας από τον Ε.Ο.Τ.,** σχετικά με την πραγματοποίηση της

4ημερης εκδρομής των μαθητών/τριών Α΄ τάξης Λυκείου του σχολείου μας, σύμφωνα με την Υ.Α. 33120/ΓΔ4/28-02-2017 (ΦΕΚ 681/τ.Β΄/06-03-2017) του ΥΠΠΕΘ.

Χαρακτηριστικά στοιχεία – όροι της εκδρομής:

|  |  |
| --- | --- |
| **ΠΡΟΟΡΙΣΜΟΣ** | **ΒΟΛΟΣ,ΣΚΙΑΘΟΣ** |
| **ΧΡΟΝΟΣ** | **21,22,23,24 Μαρτίου** |
| **ΠΡΟΒΛΕΠΟΜΕΝΟΣ ΑΡΙΘΜΟΣ ΜΑΘΗΤΩΝ** | 43 |
| **ΣΥΝΟΔΟΙ ΚΑΘΗΓΗΤΕΣ** | 3 |
| **ΜΕΣΟ** | Οδικώς και ακτοπλοϊκώς |
| **ΚΑΤΗΓΟΡΙΑ ΚΑΤΑΛΥΜΑΤΟΣ**  **ΣΗΜΕΙΩΣΗ** | **Διανυκτερεύσεις 1 στον Βόλο (21 Μαρτίου) και 2 στη Σκιάθο (22,23 Μαρτίου)**  **Α) προσφορά:** Ξενοδοχείο 4\*(καθαρό) με πρωϊνό.  **Β) προσφορά:** Ξενοδοχείο 4\* (καθαρό) με πρωϊνό και ημιδιατροφή.  (Τα δωμάτια για τους μαθητές/τριες να είναι τρίκλινα/τετράκλινα χωρίς την προσθήκη κρεβατιών εκστρατείας.  Για τους συνοδούς καθηγητές μονόκλινα στον ίδιο όροφο και κτίριο με τους μαθητές/τριες.) |

**ΟΡΟΙ ΤΗΣ ΕΚΔΡΟΜΗΣ :**

Οι οικονομικές προσφορές θα πρέπει να συνοδεύονται από :

1. Υπεύθυνη δήλωση του ταξιδιωτικού γραφείου ότι διαθέτει το ειδικό σήμα λειτουργίας, το οποίο βρίσκεται σε ισχύ, καθώς και επικυρωμένη φωτοτυπία του σήματος.
2. Εγγυητική επιστολή διεκπεραίωσης της εκδρομής
3. Ασφαλιστική και φορολογική ενημερότητα
4. Υπεύθυνη δήλωση ότι το τουριστικό γραφείο αποδέχεται ποινική ρήτρα σε περίπτωση αθέτησης των όρων του συμβολαίου από πλευράς του (εγγυητική επιστολή με ποσό το οποίο θα καθορίσει το σχολείο)
5. Ασφαλιστήριο συμβόλαιο με παροχές καλύψεων και ποσά (να περιλαμβάνεται και υγειονομική περίθαλψη)
6. Να αναφέρονται ρητώς τόσο η τελική συνολική τιμή του ταξιδιού, όσο και η επιβάρυνση ανά μαθητή. Στις προτεινόμενες τιμές να συμπεριληφθούν τα έξοδα κάθε τύπου μεταφοράς καθώς και όλες οι πρόσθετες επιβαρύνσεις που έχουν να κάνουν με το ταξίδι.
7. Να συνεκτιμηθεί το γεγονός ότι για τους συνοδούς καθηγητές η εκδρομή στο σύνολό της είναι δωρεάν.
8. Να αναφέρεται ρητώς πως τα λεωφορεία θα είναι διαθέσιμα για τους εκδρομείς όλες τις ώρες της ημέρας και για όλους τους προορισμούς.
9. Μέριμνα για έκπτωση σε περίπτωση που συμμετέχουν στην εκδρομή δυο αδέλφια ή συγγενικό πρόσωπο μαθητή με ειδικές εκπαιδευτικές ανάγκες.

Οικονομικός Διακανονισμός

α) 30% με την υπογραφή του συμβολαίου

β) 50% έως την ημέρα της αναχώρησης

γ) 20% (ως ποινική ρήτρα) θα δοθεί σε δυο εργάσιμες ημέρες μετά το τέλος της εκδρομής, εάν δεν υπάρξουν προβλήματα κατά την διάρκεια της εκδρομής. Η τιμή που θα συμφωνηθεί κατά την υπογραφή του συμβολαίου, να ισχύσει μέχρι την τέλεση της εκδρομής.

Οι ενδιαφερόμενοι να δώσουν συνολική προσφορά κατ’ άτομο και ανά ξενοδοχείο.

Παρακαλούνται τα ενδιαφερόμενα τουριστικά γραφεία να καταθέσουν τις προσφορές τους στο Γραφείο του Καλλιτεχνικού Γυμνασίου-ΛΤ Αμπελοκήπων έως την **Τρίτη, 19-2-2019** και ώρα **12:00 π.μ.**

Ευχαριστούμε Η Διευθύντρια

Αθηνά Ράλλη